CELEX: C2006/096/11
Language: et
Date: 2006-04-22 00:00:00
Title: Kohtuasi C-99/06: Eelotsusetaotlus, mille esitas Oberlandesgericht Stuttgart  7. veebruari 2006.  aasta määrusega kohtuasjas Raiffeisenbank Mutlangen eG  versus  Roland Schabel, teised menetlusosalised: 1. Präsident des Landesgerichts Unkel, 2. Bezirksrevisor Stiglmair

22.4.2006   
            
            
               ET
            
            
               Euroopa Liidu Teataja
            
            
               C 96/6
            
         Eelotsusetaotlus, mille esitas Oberlandesgericht Stuttgart 7. veebruari 2006. aasta määrusega kohtuasjas Raiffeisenbank Mutlangen eG versus Roland Schabel, teised menetlusosalised: 1. Präsident des Landesgerichts Unkel, 2. Bezirksrevisor Stiglmair
   (Kohtuasi C-99/06)
   (2006/C 96/11)
   Kohtumenetluse keel: saksa
   Euroopa Ühenduste Kohus on saanud Oberlandesgericht Stuttgart'i 7. veebruari 2006. aasta määrusega kohtuasjas Raiffeisenbank Mutlangen eG v. Roland Schabel, teised menetlusosalised: 1. Präsident des Landesgerichts Unkel, 2. Bezirksrevisor Stiglmair esitatud eelotsusetaotluse, mis saabus kohtukantseleisse 21. veebruaril 2006.
   Oberlandesgericht Stuttgart küsib Euroopa Kohtult eelotsust järgmises küsimuses:
   Kas nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta nõukogu 10. juuni 1985. aasta direktiivi 85/303/EMÜ (1) sõnastuses tuleb tõlgendada selliselt, et ametnikust notari poolt nimetatud muudetud sõnastusega direktiivi kohaldamisalasse kuuluva tehingu notariaalse tõestamise eest võetav tasu on maks direktiivi tähenduses, kui kohaldatavate siseriiklike õigusnormide kohaselt võivad notaritena tegutseda ka ametnikust notarid, kes on makstava tasu suhtes ise võlausaldajad ja teiseks, kuigi ametnikust notarid peavad käesoleva direktiivi kohaldamisalasse kuuluvate äriõiguslike tehingute tõestamise tasust maksma riigikassale ainult 15 % kulude hüvitamiseks, aga muude toimingute puhul peavad nad lisaks kulude hüvitamisele maksma riigikassale veel ühe hüvitise, mida riik kasutab oma ülesannete täitmiseks?
   
      (1)  EÜT L 156, lk 23.